Egy 28, 24 és 17 éves férfi tört be egy 94 éves pocsaji nő otthonába. Az idős nőt annyira brutálisan bántalmazták a kirablói, hogy súlyos, életveszélyes sérüléseket szenvedett.

Egy nő tett bejelentést a rendőrségre 2019. július 26-án 2 óra körül, hogy nagymamáját bántalmazták- írja a rendőrség. A rendőrök a helyszínre mentek és tanúkat hallgattak meg, majd a beszerzett információk alapján indultak az elkövetők felkutatására, és még aznap sikerült elfogni a három férfit.

B. Gyula, L. Tivadar és fiatalkorú társuk ellen a Hajdú-Bihar Megyei Rendőr-főkapitányság nyereségvágyból elkövetett emberölés bűntett kísérlet elkövetésének megalapozott gyanúja miatt folytatja a büntetőeljárást. A férfiakat bűnügyi őrizetbe vették és elrendelték a letartóztatásukat.